I Premis Literaris Alboraia
Sin fecha

Vicente Luis Sanhermelando i José Ángel García Caballero, guanyadors de la categoria local de narrativa i poesia.

Fernando Ugeda Calabuig i Alberto García Elena, premiats en les categories de narrativa i poesia nacionals

L'Ajuntament d'Alboraia ha donat a conéixer a les persones guanyadores dels I Premis Literaris Alboraia 2021, una iniciativa cultural amb la qual el consistori ha promogut la literatura. Ho ha fet en un acte en la coneguda Casa del Comte Zanoguera, on l'alcalde d'Alboraia, Miguel Chavarría, i el regidor de Cultura, Manuel Andreu, han entregat els premis als quatre finalistes en les seues corresponents categories, i al qual també van assistir Ismael Rubio, regidor d'Educació, i membres de la Corporació Municipal.

En narrativa local, amb 300 euros de premi, ha destacat l'escriptor i professor Vicente Luis Sanhermelando Bellver amb la seua obra 'La tia Margarita'. En aquest mateix àmbit geogràfic i amb el mateix premi, en la categoria de poesia, José Ángel García Caballero, amb "Des del balcó". En l'àmbit nacional, els premis de mil euros han recaigut en Fernando Ugeda Calabuig i el seu 'El Gran Dichareli' i Alberto García Elena, amb el seu 'Sol·licitud d'Absència'.

Així ho ha decidit un jurat professional compost pel regidor de Cultura, Manuel Andreu; el bibliotecari municipal, Eduard Monrós; la professora de filologia valenciana, Inmaculada Monzó Beltrán; i els escriptors Vicente Marco Aguilar i Berbaneu Blanch Xirivella. Els cinc membres han llegit les obres que els més de 70 participants van entregar de forma anònima i que s'han repartit a parts pràcticament iguals en tots dos gèneres (36 en narrativa i 35 en poesia).

Una iniciativa d'interés nacional

L'alcalde, Miguel Chavarría, va donar l'enhorabona als guanyadors i va agrair la participació "a totes les persones que han fet d'aquesta iniciativa una projecció cultural d'Alboraia a escala dels nostres veïns i veïnes i també autonòmica i nacional". El primer edil ha recordat que els premis "formen part del nostre treball per fomentar la cultura, una cita que pertany a una programació cultural setmanal constant que pot gaudir tot el mon". Finalment, va donar pas a un refrigeri organitzat pel comerç local C'ambrioseta.

Els I Premis Literaris Alboraia 2021 no sols han tingut una gran acceptació en el municipi, sinó que també ha cridat l'atenció d'escriptors, escriptores i persones no professionals a escala nacional. D'aquesta manera, no sols s'han rebut un gran nombre d'obres procedents de la Comunitat Valenciana (de localitats veïnes com València, Meliana i Tavernes Blanques i altres més allunyades com Castelló de la Plana, Alacant o La pobla de Vallbona, entre molts altres), sinó també de municipis de Catalunya, Andalusia i Castella-la Manxa.